Endrū Talanskis
Endrū Talanskis (angļu: Andrew Talansky; dzimis 1988. gada 23. novembrī) ir ASV triatlēts, bijušais šosejas riteņbraucējs, kurš lielāko karjeras daļu pavadīja UCI ProTeam komandā EF Education–EasyPost. Dzimis Maiami, Floridā, Talanskis šobrīd dzīvo Bannerelkā, Ziemeļkarolīnā. Par sportista lielāko panākumu uzskatāma uzvara 2014. gada Critérium du Dauphiné kopvērtējumā. Talanskis piedalījies arī vairākās Lielajās tūrēs, 2012. gada Vuelta a España ieņemot 7. vietu, bet 2013. gada Tour de France 10. vietu kopvērtējumā. 2017. gada septembrī paziņoja par riteņbraucēja karjeras beigšanu 28 gadu vecumā.